Woordeboek vir Afrikaanse Amateurs | Jan se twak
← Plaasjapies, rekenaars en skroewedraaiers
So moet ‘n toilet mos spoel! →
Woordeboek vir Afrikaanse Amateurs	Posted on 2011/01/18	by Jan Twak ‘n Mens kry darem mense wat mooi kan skryf. Fancy en grênd man! Halfpad deur hul letterkundige werke voel mens te skaam om op jou eie CV te skryf dat jy Afrikaans selfs net gedeeltelik magtig is. As mens eers verklarings van verklarings in die woordeboek moet soek, besef jy daar is groot moeilikheid met jou eie taalvaardighede. Maar onkunde was nog nooit ‘n verskoning nie en ‘n mens moet die heeltyd poog om jouself te verbeter. Ek het ‘n leemte in die mark gesien en dadelik die geleentheid aangegryp. Dit is dus met trots dat ek bekend stel:
“Jan Twak se fancy woordeboek vir Afrikaanse Amateurs”
Onder is ‘n paar uittreksels uit hierdie formidabele (die woord is in die boek) verklarende woordeboek. Die volledige werk kan op my webwerf onder die skakel “Jan se rekenaarherstelwerk-kletskamer en ander snuisterye” bestel word.
pragmaties – Stellenbosch studente wat mooi van aangesig is
hollisties – opwinding in gay gemeenskap
anarchisme – bekende LitNet blogger se nuwe kerkbeweging
eutopies – mans bo die ouderdom van 100 jaar
gemanifesteer – maagdelikheid ontneem
isomorf – groen smurfie
proponeer – posisie in Rugby wat slotte in agter stutte inneem
profaan – speletjie met dosent
toksikologie – studie van rugbytoks
tussenkaaks – diep in die moeilikheid
kalandery – ‘n rare seksuele obsessie met almanakke
kardiograaf – ‘n persoon wat karre se radios herstel
katalisator – nuwe speelding vir katte
katakombe – toestand van katte na speel met katalisator
postulaat – ‘n gereelde verskyning met SA se poswese
potamografie – die studie van potjiekos
kenosis – familiekenner
mitigasie – klein buikwindjie
dermatoloog – ou by slaghuis wat die wors stop
modaliteit – nuwerwetse horlosie
opmerkenswaardig – net hierdie persone se Matriekpunte word aangepas
korporativisme – die vang van vis met groot bote
argitektonies – fancy naam vir ‘n voetskilder
interpelleer – studiegroep tussen vriende
hipotesis – lywige werkstuk vir doktersgraad
esteties – snaakse S-vormige boesem
prostituseer – nagdame se boesem pyn
floep – buikwind so genoem in ordentlike geselskap
fomenteer – kots so genoem in ordentlike geselskap
fokaal – ‘n mens moet dit maar so doen anders sukkel mens
resentiment – Leon van Nierop se pepperminte
kategories – huisdier is nie wel nie
This entry was posted in Uncategorized and tagged Afrikaans, humor, staaltjies, stories, vraagstukke. Bookmark the permalink.	← Plaasjapies, rekenaars en skroewedraaiers
35 Responses to Woordeboek vir Afrikaanse Amateurs
veldbrand sê:	2011/03/13 om 19:11	Baie snaaks!
Hier’s een (op die ou grappie gebaseer): konsistorie – die verskonings van iemand wat jou te na gekom het.
Antwoord	sonelscorner sê:	2011/01/28 om 17:43	Ek het so lekker gelag dat ek eintlik onvroulik gesnork het. Wat noem mens dit? LOL!
Antwoord	Jan Twak sê:	2011/01/26 om 14:02	Solank jy nie tussenkaaks voel nie Leon!
Antwoord	leonvonmoltke sê:	2011/01/24 om 14:53	Ek voel baiemaal fokaal 🙂
Antwoord	toortsie sê:	2011/01/22 om 18:30	Jan kom in!! Helloooooo. Jan, het jy dalk gaan wegkruipertjie speel by Litnet???
Antwoord	Jan Twak sê:	2011/01/26 om 14:02	Ja, ja ek is nog hier! Los my! Ek konsentreer op ‘n volgende pos!
Antwoord	Charms sê:	2011/01/21 om 20:52	Dankie tog daar is nie prentjies by nie 😉
Antwoord	Jan Twak sê:	2011/01/26 om 14:00	Prentjies? JaaaAAA! Dankie vir die tip!
Antwoord	Charms sê:	2011/01/26 om 14:06	Ag ek en my groot bek.
Antwoord	seegogga sê:	2011/01/21 om 10:08	oe julle is slimmmm! ek soek so ‘n taalwoordeboek!
Antwoord	Jan Twak sê:	2011/01/26 om 14:00	Beperkte kopieë is nog beskikbaar!
Antwoord	BB sê:	2011/01/20 om 15:30	Hasie Woordeboek:
Wat noem jy ‘n deurskynende hasie? Sp(h)asie!
Wat noem jy ‘n hasie in ‘n pyp? Blokhasie
en ‘n hasie ini spur? Inspirhasie!
Wat noem ‘n mens ‘n hasie op ‘n telefoon? Kommunikhasie
Wat noem ‘n mens ‘n losbandige hasie? ‘n Flirthasie
wat noem ‘n mens ‘n hasie wat preek? ‘n Kanselhasie!!!!
wat noem jy ‘n ryk hasie? Inflhasie!!
Wat noem mens ‘n siek hasie? Inflamhasie
Wat noem jy ‘n hasie wat oorsee gaan?… Emigrhasie
Wat noem jy ‘n hasie met spuitpoep? Purghasie!
Iemand wat heeltyd hasie grappies vertel? Irrithasie Antwoord	PlaasJuppie sê:	2011/01/20 om 21:36	Behalwe as die rugby hasie Nhasie is, want Nhasie willie paas nie. En as hy getêkkel raak benodig hy ‘n medikhasie
Antwoord	Jan Twak sê:	2011/01/26 om 13:59	Hasies wat paar?
Antwoord	toortsie sê:	2011/01/20 om 15:07	Ek het net kom inloer. Dis so stil hier. Is jy besig om nog woorde op te soek, of wat?
Antwoord	Jan Twak sê:	2011/01/26 om 13:58	Hey, sommige van ons werk ook hoor!
Antwoord	PlaasJuppie sê:	2011/01/19 om 11:51	Eish soveel groot woorde. Dit maak my kop seer.
Antwoord	Jan Twak sê:	2011/01/26 om 13:58	Lobale kortsluiting is ‘n mooier term vir kopseer.
Antwoord	toortsie sê:	2011/01/19 om 09:57	Ek het dadelik gedink om ‘n woordeboek by jou te koop. Maar ek weet nie of ek ooit daai woorde gaan gebruik nie. Wil jy nie een ontwerp vir amateur amateur afrikaners nie? dis nou vir outjies soos ek wat net gewone tale praat
Antwoord	Jan Twak sê:	2011/01/26 om 13:57	Hy is JUIS geskryf vir die gewone mens wat wil leer fancy praat!
Antwoord	BB sê:	2011/01/19 om 08:29	Laat my dink aan dié een:
“Ek het tale gaan swot op Tukkies en het my honneurs gekry in Afrikaans. Daar ontmoet ek toe ook my vrou, wat gedigte en prosa skryf vir ‘n lewe. Sy het ‘n meestersgraad in letterkunde gekry voor ons eerste seun gekom het. My seun is ‘n konsertpianis in Amerika vir die Amerikaanse Philharmoniese orkes en my dogter is die hoofballerina in London se balletgeselskap. Julle moet een aand oorkom dan hou ons ‘n kultuur-aand!!”
“Wat van jou? Wat het jy met jou lewe gedoen Koos?”
“Nee,” sê Koos, “ek was mos al op skool ‘n bietjie bakleierig en het na skool maar ‘n bokser geword. Daar ook my vrou ontmoet, die dogter van ‘n boks promotor, en in daai tyd kon vrouens mos nie boks nie toe begin sy met karate en sy het haar swart belt gekry voor ons eerste kind daar was. Ons seun het laas maand sy SA kleure gekry in stoei en my dogter verteenwoordig ons land in Judo. Julle moet een aand oorkom dan moer ons mekaar ‘n bietjie!”
Antwoord	Smurfi sê:	2011/01/19 om 11:19	😆
Antwoord	Jan Twak sê:	2011/01/26 om 13:56	Kultuurskok?
Antwoord	Adoonsie sê:	2011/01/19 om 07:28	Dankie Jan. Ek kan nie dink dat ek al ooit enige van die woorde van jou nodig gehad het nie , maar na jou besonderse poging , sal ek met trots al hierdie mooie grote woorde tussen my geleerde pelle gaan gebruik.
O demmit. Ek het nie geleerde pelle nie. Kan een van julle dalk vir my ‘n paar leen ?
Antwoord	Jan Twak sê:	2011/01/26 om 13:55	As jy hierdie woordeboek toepas gaan jy vinnig geleerde vriende maak!
Antwoord	demoerin sê:	2011/01/19 om 07:18	Bwahahaha – Ek het nou so lekker gelag… Isomorf – 😆 , shame – Ek dink dou of ek iemand ken wat esteties onder lede het.
Antwoord	demoerin sê:	2011/01/19 om 07:18	..nou.. dammit
Antwoord	Smurfi sê:	2011/01/19 om 11:16	Demoerin, wat van die ene 😆
Antwoord	Jan Twak sê:	2011/01/26 om 13:42	Stuur foto! Ek kort diagramme vir die woordeboek.
Antwoord	Smurfi sê:	2011/01/19 om 07:04	😆 nou lekker gelag! Gelukkig is eknog nie ‘n “Isomorf ” nie hahaha! my kiekie wys nog blou! maar as ek naar is en nie lekker voel nie dan word ek “isomorf” so lig groen! 😆
Antwoord	Jan Twak sê:	2011/01/26 om 13:40	Ons hoop vir isomorf-vrye toekoms!
Antwoord	BB sê:	2011/01/19 om 06:31	Nee jong, jy’s friggin’ holskeurend skerp!! 😆
Hier’s my humble bydrae:
Amateur – vloerbedekking bestuurder
Antwoord	Jan Twak sê:	2011/01/26 om 13:38	Ha!
Antwoord	pienkpantoffels sê:	2011/01/18 om 23:49	Postulaat – excellent!
Antwoord	Jan Twak sê:	2011/01/26 om 13:35	Mits jy nie van die poswese praat nie, ja.